«Бурабай» ұлттық паркі аумағында пикникке арналған 35 жаңа орын жабдықталды
DATE: 13:05, 13 Маусым 2023 | GMT +5
TITLE: «Бурабай» ұлттық паркі аумағында пикникке арналған 35 жаңа орын жабдықталды
URL: https://kaz.inform.kz/news/burabay-ulttyk-parki-aumagynda-piknikke-arnalgan-35-zhana-oryn-zhabdyktaldy_a4078225/
META: DATE: 13:05, 13 Маусым 2023 | GMT +5
TOTAL WORDS: 165
AUTHOR(S):
TEXT: «Бурабай» курортының аумағында ас пісіретін ошағы бар алаңдары, үстелдері мен орындықтары, қауіпсіз от жағуға арналған барбекю аймағы бар 26 пикник аймағын және от жағатын орын қарастырылмаған 9 жаңа қосымша орынды жайластыру жұмысы аяқталды. Мақсат – әлемдік тәжірибеге сүйене отырып, ұлттық паркте өркениетті демалысты ұйымдастыруға жүйелі, ойластырылған түрде жақындау. Фото: Президент Іс басқармасының баспасөз бөлімі. Айта кету керек, ормандағы өрт қауіпсіздігін Smart National Park Burabay жүйесі бақылайды. Ол ұлттық саябақтың бүкіл аумағын – 129 мың гектардан астам жерді алып жатқан қорықты «көреді». «Ақылды» жүйенің принципі медициналық томографқа ұқсайды: камера шеңбер бойымен қозғалып, әр айналымда көптеген фотосурет түсіреді. Содан соң қауіпті жерлерді қызыл контурмен белгілеп, жедел басқару орталығының пультіне сигнал жібереді. Жаңа демалыс орындары Үлкен Шабақты, Кіші Шабақты көлдерінің жағасында, сондай-ақ «Терраса парк» қонақүйінен «Ақбура» курортына дейін созылып жатқан велосипед жолының бойында орналасқан. От жағуға болмайтын, тек ат шалдыруға арналған жерлер «Айқұлақ» мүсінінен бастап «Абылай хан алаңына» дейінгі веложолдың бойында, «Кенесары үңгіріне» жақын маңда жабдықталған. Нақты ақпарат картада көрсетілген. Таңдалған аймаққа бару үшін QR кодты сканерлеу керек
